
                             _____.08.2012 nr _______


Vara tasuta omandamine ja linnavarale valitseja 

määramine ning volituse andmine
1. Asjaolud ja menetluse käik

01.06.2012.a. kirjaga nr. 2.1-4/106781 palus Politsei- ja Piirivalveameti Ida prefektuuri Narva politseijaoskond määrata Narva linna esindaja leidude üleandmiseks Narva linnale.
Vastavalt Narva Linnavalitsuse Linnavara- ja Majandusameti põhimääruse § 13 p.3 kuulub ameti pädevusse linnavara valdamise, kasutamise, käsutamise ja omandamise korraldamine.
2. Õiguslikud alused

Vastavalt Narva Linnavolikogu 21.05.2005 määruse nr 20/57 „Linnavara eeskiri” (edaspidi Eeskiri) punktile 32 omandatakse linnavara tulenevalt linna elanike huvidest. 
Eeskirja punkti 33.7 kohaselt on linnavara omandamise viisideks ka muud seaduses sätestatud viisid. Antud juhul toimub linnale vara omandamine vastavalt asjaõigusseadusele (edaspidi AÕS).
AÕS § 100 lg 3 alusel omandab leiukoha kohalik omavalitsus asja või seda asendava raha, kui politsei on leidu hoidnud ühe aasta jooksul, arvates asja valdusse võtmisest.

3. Otsus

3.1. Omandada tasuta Narva linnale Politsei- ja Piirivalveameti Ida prefektuuri Narva politseijaoskonna poolt üle antav, korralduse lisas 1 nimetatud vara.

3.2. Narva Linnavalitsuse Linnavara- ja Majandusametil korraldada punktis 1 nimetatud vara vastu võtmine.

3.3. Volitada Narva Linnavalitsuse Linnavara- ja Majandusameti varade osakonna juhataja Jelena Skulatšova’t Narva linna nimel alla kirjutama punktis 1 nimetatud vara üleandmise-vastuvõtmise aktile.

3.4. Korralduse punktis 1 nimetatud vara anda Narva Linnavalitsuse Linnavara- ja Majandusameti valitsemisele.

4. Rakendussätted

4.1. Narva Linnakantseleil teha käesolev korraldus teatavaks Narva Linnavalitsuse Linnavara- ja Majandusametile ja Ida prefektuuri Narva politseijaoskonnale.

4.2. Käesolev korraldus jõustub seaduses sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

